ระวัง DELTA ! โบรกแนะเลี่ยงลงทุน หลังพุ่ง 4 วันติด 38% หากราคาแตะ 1 พันอาจเป็นจุดเลี้ยวลง
DELTA วิ่ง 4 วันพุ่ง 38% ดันราคาเฉียด 1 พันบาท ฟากโบรกเตือนราคาร้อนแรงเกินไป “พีอี” เกิน 80 เท่าแล้ว พร้อมแนะนำ "หลีกเลี่ยง" หากถืออยู่ก็ให้ขายออกมาก่อน หากราคา DELTA แตะที่ 1,000 บาทจะเป็นจุดที่ราคาเลี้ยวลง
DELTA วิ่ง 4 วันพุ่ง 38% ดันราคาเฉียด 1 พันบาท ฟากโบรกเตือนราคาร้อนแรงเกินไป “พีอี” เกิน 80 เท่าแล้ว พร้อมแนะนำ "หลีกเลี่ยง" หากถืออยู่ก็ให้ขายออกมาก่อน หากราคา DELTA แตะที่ 1,000 บาทจะเป็นจุดที่ราคาเลี้ยวลง
4 ม.ค. 2566

ผู้สื่อข่าวรายงานว่า วันนี้ (4 ม.ค.66) ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10:45 น. อยู่ที่ระดับ 956 บาท บวก 26 บาท หรือ 2.80% สูงสุดที่ระดับ 990 บาท ต่ำสุดที่ระดับ 924 บาท ด้วยมูลค่าการซื้อขาย 4.45  พันล้านบาท

ทั้งนี้ ราคาหุ้น DELTA ปรับตัวเพิ่มขึ้นอย่างต่อเนื่อง นับตั้งแต่วันที่ 29 ธ.ค.65 ตอบรับการเข้าคำนวณดัชนี SET50 รอบใหม่
ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ราคาหุ้น DELTA เทรดบน P/E เกิน 80 เท่าแล้ว โดยราคาปรับตัวขึ้นต่อเนื่อง 4 วันทำการ (29-30 ธ.ค.65 และ 3-4 ม.ค.66) รวมแล้วปรับขึ้นไป 38% ถือว่าราคาหุ้นร้อนแรงเกินไป ขณะที่ปัจจัยพื้นฐานไม่ได้เปลี่ยนแปลง นอกจากนี้ เงินบาทแข็งค่าก็ไม่ได้เป็นผลดีต่อกลุ่มอิเล็กทรอนิกส์
พร้อมเตือนระวังการเก็งกำไร และแนะ “หลีกเลี่ยง” โดยนักลงทุนที่ถืออยู่ก็ให้ขายออกมาก่อน หากราคา DELTA แตะที่ 1,000 บาทจะเป็นจุดที่ราคาเลี้ยวลง